I retssalen forsvarede Wilde sig med at han omgikkes unge mænd, fordi han holdt af ungdom. De indstævnede vidner kunne imidlertid fortælle om lejede værelser, hvor dagslys aldrig slap ind, og hvor det flød med kvindeparykker, -sko og strømper, selv om de besøgende altid var mænd. I ventetiden før næste retssag, der åbnede 20.maj, bønfaldt Constance og Wildes venner ham om at forlade landet. Men hans mor holdt hårdt på, at han skulle møde i retten: "Hvis du bliver, selv om du må i fængsel, vil du altid være min søn. Det vil ikke gøre nogen forskel for mig. Men rejser du, vil jeg aldrig tale med dig igen," sagde hun. <ref>Juliet Gardiner: ''Oscar Wilde'' (s. 147)</ref> Wilde blev, og blev 25.maj 1895 idømt to års strafarbejde. Dommer i sagen, den 77-årige sir Alfred Wills, fordømte Wilde hårdt i sin domsafsigelse: "At De, Wilde, har været centrum for en kreds af udbredt fordærvelse af den hæsligste slags blandt unge mænd, er det umuligt at betvivle." <ref>Juliet Gardiner: ''Oscar Wilde'' (s. 139)</ref>
Organisationer Uddannelsesinstitutioner